2021-09-21 at 08:24
Interessante onderwerp wat waarskynlik nooit werklik enige antwoorde gaan verskaf aan die soekers nie. Of jy waarskynlik hemel of hel toe gaan, is 'n kwessie van watter geloof jy aanhang. Ek het ook al interessante weergawes daarvan gelees en was altyd gefassineerd deur hóé verskillend die mense se ervarings was. Een het die hel gesien as die die liggaam van 'n vrou. Vir 'n ander was dit 'n poel van vuur, byvoorbeeld. En dan die "beskrywings" van die hemel. Elkeen se voorstelling daarvan was anders. En dan is daar die kwessie van "teruggestuur". As die hemel dan so wonderlike plek is, hoekom sal jy wil terugkeer? En die ouens wat hel toe is... wel: Hoekom kry net sekere mense (siele) 'n tweede kans?
Op 29 Januarie 2015 het ek "gesterf", volgens my chirurg het ek "gesterf" oomblikke nádat ek ontwaak het na 'n operasie om my oog te verwyder. Hulle het ure lank gespook om my by te bring (en ek het die merke daarvan op my gesig en keel gedra), maar ek het oorleef. Op geen stadium was ek bewus van enigiets nie; en ek sou nie vergeet het nie, ek sou beslis in die hel beland het.
Ek moes miskien soos baie van die sg. mense wat boeke geskryf het, van die geleentheid gebruik gemaak het om so paar Rand te verdien, maar dis nie iets waaroor kan lieg nie.